# data[].attributes.headline
107 กัญญ์ณัชชา ทองบาง 🌟

# data[].attributes.subject
107 กัญญ์ณัชชา ทองบาง 🌟

# data[].attributes.body
1. ประเมินการสอน

สำหรับการสอนของอาจารย์ในรายวิชานี้ มีทั้งภาคทฤษฎีเเละภาคปฏิบัติ ที่ให้นักศึกษาได้ลงมือทำจริง ๆ เนื้อหาครบ ตั้งเเต่การเขียนหนังสือราชการ ไปจนถึงการเขียนโครงการ ส่วนการปฏิบัติก็เป๊ะ เน้นการลงมือทำจริงซะส่วนใหญ่ เนื่องจากเป็นรายวิชาสัมมนา อะไรที่ไม่รู้ ไม่เคยได้ทำ ก็ได้ทำค่ะ

2.ประเมินเทคนิคการสอน

เรียนกับอาจารย์มาหลายวิชา ตลอดระยะเวลา 4 ปี อยากจะบอกว่าอาจารย์สอนได้เข้าใจที่สุดเเล้วค่ะสำหรับหนู 😂 เทคนิคการสอนของอาจารย์ ไม่ว่าจะวิชาไหน จากสิ่งที่ยาก ๆ เเละอาจารย์สามารถพูดเเละสอนให้นักศึกษาเข้าใจได้ง่ายขึ้นมาก ๆ ค่ะ การสอนที่เป็นกันเองของอาจารย์ ทำให้นักศึกษาไม่เกร็ง เเละอยากเรียนด้วยค่ะ

3.ประเมินผู้สอน

ขอบคุณอาจารย์มาก ๆ ค่ะ จากใจนักศึกษาคนนี้ ที่สอนให้รู้ เเละเข้าใจในหลาย ๆ เรื่อง รู้สึกดีเเละประทับใจกับการทุกรายวิชาที่อาจารย์เป็นผู้สอน อาจารย์สอนดีมาก ๆ ค่ะ เข้าใจในตัวนักศึกษา เป็นกันเอง ไม่ถือตัวจนทำให้นักศึกษารู้สึกเกร็ง หรือไม่สบายใจค่ะ

4.สิ่งที่ต้องปรับปรุงในการสอน

ในรายวิชาสัมมนาภาษาเเละวรรณกรรมไทย ส่วนตัวหนูรู้สึกว่ามันยากค่ะ ยากมาก ๆ เพราะสัมมนาไม่ได้มีเเค่สัมมนา การทำงานเบื้องหลัง ทำเล่น ๆ ไม่ได้ ทุกอย่างต้องจริงจัง ทำให้การเรียนเเละการทำงานในบางครั้งค่อนข้างจริงจัง เเต่ซีเรียส หากมีการเพิ่มเติมในเรื่องของกิจกรรมอื่น ๆ นอกเหนือจากรายวิชาเรียน เข้ามาช่วย ก็อาจจะผ่อนคลายขึ้นกว่านี้ค่ะ

5.อยากบอกอะไรกับอาจารย์ก่อนจะออกฝึกสอน 1 ปีการศึกษา

อยากขอบคุณอาจารย์ค่ะ ขอบคุณอาจารย์ปิยวรรณมากนะคะ ที่คอยสอนเเละให้ความรู้มาตลอด เต็มที่กับการสอนในทุกรายวิชาที่ได้สอน การสอน งาน กิจกรรมต่าง ๆ ที่อาจารย์มอบหมายให้ทำ มันเป็นสิ่งที่ต้องได้ทำจริง ๆ ในอนาคต เเละนำไปใช้ได้จริง ๆ ค่ะ ขอบคุณที่อาจารย์เป็นกันเองกับนักศึกษา สามารถรับฟังเเละให้คำเเนะนำ คำปรึกษากับนักศึกษาได้ มันทำให้นักศึกษารู้สึกอุ่นใจค่ะ ดีใจที่ได้เป็นลูกศิษย์ของอาจารย์นะคะ ขอให้อาจารย์เป็นอาจารย์ที่น่ารักกับนักศึกษาแบบนี้ตลอดไปนะคะ ขอบคุณค่ะ 🤍

# data[].attributes.headline
209 เกศรา สัมฤทธิ์

# data[].attributes.subject
209 เกศรา สัมฤทธิ์

# data[].attributes.body
1.ประเมินการสอน

โดยรวมแล้ว หนูรู้สึกว่าวิชานี้เปิดโลกของหนูมากกว่าที่คิด นอกจากการเรียนรู้เชิงทฤษฎี ยังได้ฝึกคิด วิเคราะห์ และแลกเปลี่ยนความคิดเห็นกับเพื่อนๆ ทำให้เห็นมุมมองที่หลากหลาย การเรียนสัมมนาไม่ใช่แค่ฟังอาจารย์บรรยาย แต่ได้มีส่วนร่วมจริงๆ ซึ่งทำให้เรียนได้สนุกและไม่น่าเบื่อค่ะ

2.ประเมินเทคนิคการสอน

อาจารย์มีการใช้เทคนิคการสอนที่ช่วยให้เกิดการเรียนรู้ที่มีประสิทธิภาพ โดยการเปิดโอกาสให้พวกหนูได้แสดงความคิดเห็น แลกเปลี่ยนความคิด และวิเคราะห์เนื้อหาอย่างอิสระ และมีตัวอย่างในการทำที่ช่วยให้เข้าใจเนื้อหาได้ง่ายขึ้นค่ะ

3.ประเมินผู้สอน

อาจารย์มีความสามารถในการถ่ายทอดความรู้ได้ดี ชัดเจน และเข้าใจง่าย อาจารย์เปิดโอกาสให้นักศึกษาได้สอบถามและแลกเปลี่ยนความคิดเห็นอยู่เสมอ ทำให้บรรยากาศในห้องเรียนเป็นไปอย่างสร้างสรรค์และส่งเสริมการเรียนรู้ อาจารย์ยังมีความเป็นกันเอง ทำให้หนูไม่รู้สึกกดดันเมื่อต้องแสดงความคิดเห็นหรือซักถามค่ะ

4.สิ่งที่ต้องปรับปรุงในการสอน

สิ่งที่หนูชอบมากคือบรรยากาศในห้องเรียนที่ไม่เครียดจนเกินไป ทำให้กล้าคิด กล้าพูด และกล้าตั้งคำถาม ส่วนสิ่งที่อยากให้ปรับปรุง อาจเป็นเรื่องของการเพิ่มกิจกรรมที่เกี่ยวข้องกับภาคปฏิบัติมากขึ้น เช่น การไปศึกษานอกสถานที่ น่าจะช่วยให้การเรียนมีสีสันและเชื่อมโยงกับโลกภายนอกได้มากขึ้น

5. อยากบอกอะไรกับอาจารย์ก่อนจะออกฝึกสอน 1 ปีการศึกษา

ในการออกไปฝึกสอน 1 ปีการศึกษานี้ หนูไม่รู้ว่าจะไปเจอผู้คนแบบไหน สังคมแบบไหน แต่หนูก็จะสู้และอยู่ให้ได้ หนูจะเรียนรู้ให้มากขึ้น ปรับตัวให้เก่ง และอีกสิ่งที่หนูจะต้องฝึกมาก ๆ คือ การพูด หนูรู้สึกว่าหนูขึ้น ปี 4 มานี้ หนูเริ่มกล้าพูด กล้าคุยกับอาจารย์ และกล้าแสดงออกขึ้นมานิดหนึ่ง จากที่ไม่กล้าพูดกล้าคุยเลย ในการมาเรียนมหาลัยนี้หนูเจอสังคมที่ดี เจอเพื่อนที่ดี เจออาจารย์ที่เข้าใจเรา มันแฮปปี้สุด ๆ แล้ว ถึงบางรายวิชาจะค่อนข้างกดดันและงานเยอะ แต่พอผ่านมาได้มันก็มีความสุขสุด ๆ เช่นในตอนที่จัดสัมมนา หนูรู้สึกว่าเหนื่อยมากทั้งการจัดกลุ่มเล็ก และโดยเฉพาะการจัดสัมมนาเป็นห้อง หนู้รู้สึกเหนื่อยมาก แต่พอได้ทำงานร่วมกับเพื่อน ๆ แล้วงานออกมาดีสุด ๆ หนูรู้สึกภาคภูมิใจมากและก็สนุกไปกับงานด้วยค่ะ

สิ่งที่หนูอยากบอกอาจารย์คือ หนูขอขอบคุณอาจารย์ที่คอยสอน คอยให้คำปรึกษาในทุก ๆ เรื่องที่พวกหนูเจอมาในรั้วมหาลัยแห่งนี้ ในรายวิชาต่างๆ อาจารย์เป็นเหมือนแม่อีกคนที่คอยห่วง คอยซัปพอร์ตพวกหนูในทุกก้าวที่อยู่ในรั้วมหาลัย ไม่ว่าพวกหนูจะเจอปัญหาอะไร กับใคร อาจารย์ก็คอยให้คำปรึกษาและช่วยเหลือตลอด ขอบคุณอาจารย์มากๆค่ะ

# data[].attributes.body
1.ประเมินการสอน

-เนื้อหาตรงตามวัตถุประสงค์ของรายวิชา

-มีความชัดเจนของการอธิบายเนื้อหา

-มีการเชื่อมโยงความรู้กับสถานการณ์ปัจจุบัน

-เปิดโอกาสให้นักศึกษาแสดงความคิดเห็น

2. ประเมินเทคนิคการสอน

-มีวิธีการสอนมีความหลากหลายและน่าสนใจ

-กิจกรรมช่วยส่งเสริมการคิดวิเคราะห์

-เทคนิคการสอนช่วยให้นักศึกษาเข้าใจเนื้อหาเพิ่มมากขึ้น

3. ประเมินผู้สอน

-อาจารย์ตอบคำถามและให้คำแนะนำแก่นักศึกษาอยู่ตลอด

-อาจารย์ความเป็นกันเองและเปิดกว้างในการแลกเปลี่ยนความคิดเห็น

4. สิ่งที่ต้องปรับปรุงในการสอน

- อยากให้มีใช้เทคโนโลยีช่วยอธิบายมากขึ้นค่ะ

5. อยากบอกอะไรกับอาจารย์ก่อนจะออกฝึกสอน 1 ปีการศึกษา

- ขอบคุณอาจารย์ที่ให้ความรู้และแนะแนวทางที่ดีตลอดการเรียนค่ะ

- รู้สึกได้รับความรู้ที่เป็นประโยชน์และมั่นใจในการนำไปใช้ฝึกสอนค่ะ

- ขอให้อาจารย์สุขภาพแข็งแรงและสอนนักศึกษาต่อไปอีกนาน ๆ

# data[].attributes.headline
130 อรัญญา สมัย

# data[].attributes.subject
130 อรัญญา สมัย

# data[].attributes.body
1.ประเมินการสอน

สำหรับในรายวิชานี้หนูได้เรียนรู้หลายอย่างเลยค่ะ ไม่ใช่แค่ในส่วนทฤษฎี แต่ส่วนปฏิบัติก็ได้ลงมือแล้วทำจนสำเร็จลุล่วงไปได้ด้วยดีค่ะ อาจจะมีปัญหาเล็ก ๆ น้อย ๆ ที่เลี่ยงไม่ได้ที่จะเกิดขึ้น แต่ทุกคนในชั้นปีก็ร่วมด้วยช่วยกันเป็นอย่างดี รู้สึกว่าได้ความรู้เพิ่มขึ้นมาก ๆ จากเรื่องการเขียนหนังสือราชการค่ะ ทำให้รู้ว่าจริง ๆ มันยากมาก ๆ แต่พอค่อย ๆ เรียนรู้ไป ก็สามารถทำได้ดีขึ้นค่ะ

2.ประเมินเทคนิคการสอน

ส่วนตัวแล้วหนูรู้สึกว่าอาจารย์ปิยวรรณอธิบายเรื่องยาก ๆ ให้นักศึกษาเข้าใจได้ง่ายขึ้นค่ะ อาจจะด้วยการใช้ภาษาสำนวนการพูดของอาจารย์ ทำให้นักศึกษารู้สึกผ่อนคลายและค่อย ๆ เปิดรับกับรายวิชานี้ค่ะ

3.ประเมินผู้สอน

อาจารย์ปิยวรรณยังสอนเข้าใจและได้มาตรฐานเหมือนรายวิชาอื่น ๆ ที่เคยเรียนกับอาจารย์ที่ผ่านมาเลยค่ะ รู้สึกประทับในทุกรายวิชาที่อาจารย์สอน วิชาสัมมนาอาจจะยากขึ้นมา และมีการให้ลงมือปฏิบัติจริง ทุกคนได้มีส่วนร่วมจริง ๆ เป็นรายวิชาที่ต้องได้ใช้ในอนาคตอย่างแน่นอนค่ะ

4.สิ่งที่ต้องปรับปรุงในการสอน

ด้วยรายวิชาอาจจะเป็นวิชาที่ค่อนข้างเคร่งเครียด แต่ถ้าได้เสริมเรื่องกเจกรรมการเรียนรู้เล็ก ๆ น้อย ๆ ระหว่างเรียนบ้างก็น่าจะดีค่ะ แต่ด้วยบุคคลิกตัวอาจารย์ปิยวรรณเป็นคน Active อยู่แล้ว รายวิชาก็ค่อนข้างผ่อนคลายแล้วค่ะ

5. อยากบอกอะไรกับอาจารย์ก่อนจะออกฝึกสอน 1 ปีการศึกษา

อยากให้อาจารย์ปิยวรรณเป็นแบบนี้ไปตลอดเลยค่ะ หนูรู้สึกว่าถ้ามีอาจารย์ที่ศิษย์รู้สึกไว้ใจและสนิทใจที่จะเรียนรู้และปรึกษาได้แบบนี้ คงจะดีมากค่ะ เพราะสังคมมหาวิทยาลัย ใช้ชีวิตแบบตัวใครตัวมัน หนูไม่อยากให้รู้สึกแบบนั้นเลยค่ะ อย่างน้อย ๆ ก็มีใครพอจะเป็นที่พึ่งบ้างก็ยังดี ขอให้อาจารย์สุขภาพแข็งแรง มีความสุข พบเจอแต่ความสำเร็จแล้วก็เป็นอาจารย์ภาษาไทยยองมหาวิทยาลัยราชภัฏศรีสะเกษไปเรื่อย ๆ เลยนะคะ สอบอบุดท้ายนี้ขอขอบคุณอาจารย์ปิยวรรณ สาวสวย ตัวแม่แห่งเอกภาษาไทยมากค่ะ💗🙏

# data[].attributes.headline
120 นางสาวพิมพ์นรินทร์ ผิวจันทร์

# data[].attributes.subject
120 นางสาวพิมพ์นรินทร์ ผิวจันทร์

# data[].attributes.body
1. ประเมินการสอน

อาจารย์สอนตรงตามวัตถุประสงค์ของรายวิชา ทำให้หนูเข้าใจเนื้อหาได้อย่างชัดเจน ทั้งในด้านแนวคิด และการประยุกต์ใช้จริงในการทำงาน การเรียนในรายวิชานี้ช่วยให้หนูเข้าใจบทบาทหน้าที่ของการทำงานแต่ละด้านมากขึ้น อาจารย์อธิบายเนื้อหาที่ซับซ้อนให้เข้าใจง่าย นอกจากนี้ยังเปิดโอกาสให้นักศึกษาได้แสดงความคิดเห็นและแลกเปลี่ยนความรู้กัน ทำให้เกิดการเรียนรู้ที่ดียิ่งขึ้น หนูสามารถนำความรู้จากวิชานี้ไปต่อยอดได้จริงในการทำงานวิชาการและการสอนในอนาคต รู้สึกว่าการเรียนการสอนมีคุณภาพและตอบโจทย์ตามเป้าหมายของรายวิชา

2. ประเมินเทคนิคการสอน

เทคนิคการสอนของอาจารย์มีความหลากหลายและช่วยส่งเสริมให้เกิดการเรียนรู้ที่รวดเร็วและมีประสิทธิภาพ อาจารย์ใช้วิธีการอธิบายที่ชัดเจน มีตัวอย่างประกอบที่ทำให้เข้าใจง่ายขึ้น นอกจากนี้ยังมีการกระตุ้นให้คิดวิเคราะห์และฝึกฝนการนำเสนอความคิดเห็น ซึ่งเป็นทักษะที่สำคัญในรายวิชาสัมมนา การใช้สื่อการสอนและกิจกรรมเสริมช่วยให้การเรียนไม่น่าเบื่อ ทำให้นักศึกษามีส่วนร่วมในห้องเรียนมากขึ้น หนูรู้สึกว่าเทคนิคการสอนของอาจารย์ช่วยให้เข้าใจเนื้อหาได้อย่างเป็นระบบและจดจำได้ดีขึ้น แม้เนื้อหาจะมีความซับซ้อน แต่ก็สามารถเรียนรู้ได้อย่างราบรื่น

3. ประเมินผู้สอน

อาจารย์เป็นผู้สอนที่มีความสามารถ ถ่ายทอดความรู้ได้ดี และสามารถทำให้บรรยากาศในห้องเรียนมีชีวิตชีวา อาจารย์สอนสนุก ไม่กดดันจนเกินไป ทำให้การเรียนไม่น่าเบื่อและนักศึกษากล้าแสดงความคิดเห็น การที่อาจารย์เปิดโอกาสให้ซักถามและแลกเปลี่ยนความคิดเห็นช่วยให้หนูรู้สึกเป็นกันเองและกล้าแสดงความคิดเห็นมากขึ้น นอกจากนี้อาจารย์ยังใส่ใจนักศึกษา ให้คำแนะนำทั้งในเรื่องการเรียนและการใช้ชีวิต หนูรู้สึกว่าอาจารย์เป็นทั้งครูและที่ปรึกษาที่สามารถพูดคุยได้อย่างสบายใจ การได้เรียนกับอาจารย์ทำให้หนูได้รับความรู้และประสบการณ์ที่เป็นประโยชน์อย่างมาก

4. สิ่งที่ต้องปรับปรุงในการสอน

บางครั้งอาจารย์สอนค่อนข้างเร็ว ทำให้หนูตามไม่ทันในบางช่วง แต่โดยรวมถือว่าเป็นการสอนที่ดีมากค่ะ

5. อยากบอกอะไรกับอาจารย์ก่อนออกฝึกสอน

ขอบคุณอาจารย์สำหรับทุกความรู้และคำแนะนำที่มีให้ตลอดมา อาจารย์ช่วยชี้แนะแนวทางให้หนูเสมอ ตั้งแต่ปีหนึ่งจนถึงปีสี่ อาจารย์ให้คำแนะนำที่สามารถนำไปใช้ได้จริง ทั้งในเรื่องการเรียน การทำงาน และการใช้ชีวิต หนูรู้สึกโชคดีที่ได้เรียนกับอาจารย์ เพราะอาจารย์ไม่เพียงแต่สอนเนื้อหาทางวิชาการ แต่ยังเป็นที่ปรึกษาและให้กำลังใจเสมอ หนูรู้สึกว่าอาจารย์เป็นเหมือนแม่อีกคนที่คอยดูแลและให้คำแนะนำอย่างอบอุ่น จริงใจ ใส่ใจนักศึกษา อีกหนึ่งปีต่อจากนี้ หนูจะตั้งใจใช้ชีวิตให้ดีที่สุด ใช้ความรู้ที่ได้รับไปปรับใช้ให้เกิดประโยชน์สูงสุด และจะนำแนวทางที่อาจารย์สอนไปใช้ในรั้วโรงเรียนที่จะออกสอนตลอดหนึ่งปีค่ะ❤️❤️

# data[].attributes.headline
224 สุวรรณี เสียวสุข

# data[].attributes.subject
224 สุวรรณี เสียวสุข

# data[].attributes.body
1.ประเมินการสอน

การสอนวิชานี้เน้นการลงมือปฏิบัติ ทั้งอาจารย์ยังคงเน้นย้ำเรื่องของการปฏิบัติ ทฤษฎีต่างๆ หนูมองว่ามันเป็นวิชาที่ค่อนข้างยาก แต่ก็พอเข้าใจและผ่านมันไปได้ค่ะ

2.ประเมินเทคนิคการสอน

อาจารย์อธิบายเรื่องที่ยากๆซึ่งหนูไม่เคยเข้าใจเลยว่ามันทำยังไงเป็นยังไง แต่พอมาเจออาจารย์ เรื่องมันกลับกลายเป็นเรื่องง่าย ฟังแล้วมันเข้าใจ เปลี่ยนจาก เอ๊ะ กลายเป็น อ๋อ ได้ทันทีเลยค่ะ ทำให้เปิดใจอยากจะเรียนวิชานี้ขึ้นมาเลย

3.ประเมินผู้สอน

อาจารย์ปิยวรรณเปลี่ยนจากวิชาที่มันดูยาก ให้กลายเป็นง่าย ยังคงสอนเข้าใจเหมือนเดิมค่ะ หนูอยากจะเรียนกับอาจารย์ทุกๆวิชาเลย555 อาจารย์ยังเน้นหลักการลงมือปฏิบัติจริง ให้ทุกคนได้มีส่วนร่วมจริง ๆ ในการทำงานและเรียนรู้หลักการทำงานเป็นกลุ่ม ทั้งในเรื่องการจัดทำเอกสารนู้นนี่นั่นที่มันดูซับซ้อนยากๆ อาจารย์อธิบายไปทีละนิดๆ มันก็เข้าใจดีค่ะ สามารถนำไปปรับใช้ในงานต่างๆได้จริงๆ

4.สิ่งที่ต้องปรับปรุงในการสอน

วิชานี้เป็นวิชาที่ค่อนข้างจะยากทำให้นักศึกษาทุกคนเครียด ซีเรียสกันบ่อย ทั้งงานที่ต้องทำเป็นงานใหญ่ งานกลุ่ม เรื่องของเวลามันค่อนข้างที่จะรวบรัดกระชั้นชิดมากๆ หลายสิ่งหลายอย่างมันไม่ค่อยลงตัวเท่าไหร่ ส่วนตัวหนูคิดว่าในเรื่องเวลามันน่าจะยืดหยุ่นอะไรได้บ้าง แต่ถึงอย่างไรการสัมมนาในครั้งนี้ก็สำเร็จและผ่านไปได้ด้วยดีค่ะ

5. อยากบอกอะไรกับอาจารย์ก่อนจะออกฝึกสอน 1 ปีการศึกษา

อยากจะให้มีอาจารย์ปิยวรรณสักร้อยคนในมหาลัย55 เพราะอาจารย์เป็นคนที่ใส่ใจนักศึกษามากๆ ไม่ถือตัวเลย ใจดีสุดๆ เป็นที่พึ่งของนักศึกษาทุกคนได้ดีจริงๆ ดีใจที่ได้เจออาจารย์ค่ะทำให้สังคมมหาลัยมันน่าอยู่มากขึ้น อย่างน้อยมันยังมีคนที่เข้าใจ ส่วนตัวหนูไม่ค่อยได้พูดคุยอะไรกับอาจารย์แต่รู้สึกได้ว่าอาจารย์ดูแลเอาใจใส่ทุกคนดีจริงๆ วิชาที่เคยเรียน คำพูดที่เคยสอน หนูจะนำไปใช้ในการสอนที่จะถึงนี้ เพราะมีอาจารย์เป็นแบบอย่างที่ดี จึงอยากจะเป็นครูที่ดีของนักเรียนเหมือนกัน ขอบคุณค่ะ💖🙏🏻

# data[].attributes.headline
106 กฤติยา สุทธาบุญ

# data[].attributes.subject
106 กฤติยา สุทธาบุญ

# data[].attributes.body
1. ประเมินการสอน

ในรายวิชานี้ได้เรียนรู้ทั้งเนื้อหาที่เป็นทฤษฎีและการลงมือปฏิบัติ ซึ่งด้านเนื้อหาที่เป็นทฤษฎี ได้ความรู้เกี่ยวกับการสัมมนา การจัดรูปแบบของสัมมนาและการอภิปราย รวมถึงการเขียนหนังสือภายใน หนังสือภายนอก การเขียนโครงการและเอกสารอื่น ในด้านการลงมือปฏิบัติการสัมมนา ในครั้งเเรกได้จำลองสัมมนา 4 กลุ่ม 4 เนื้อหา และการจัดสัมมนาใหญ่ที่ในแต่ละห้องได้เนื้อหาเกี่ยวกับหลักภาษาและวรรณคดีวรรณกรรมไทย เป็นการเรียนที่ได้ทั้งความรู้ ความสนุกสนาน รวมถึงการสามัคคีของเพื่อนในหมู่เรียนอีกด้วย

2.ประเมินเทคนิคการสอน

ในรายวิชานี้มีวิธีการสอนที่หลากหลายและน่าสนใจ สื่อการสอนที่อาจารย์นำมาดึงดูดใจผู้เรียน นอกจากสื่อการสอนแล้ว อาจารย์ยังอธิบาย เชื่อมโยงความรู้ การยกตัวอย่าง ทำให้นักศึกษามีความเข้าใจเนื้อหาได้อย่างชัดเจน อีกทั้งเปิดโอกาสให้นักศึกษาแสดงความคิดเห็น ออกแบบการสัมมนาได้อย่างอิสระ

3.ประเมินผู้สอน

อาจารย์ได้ถ่ายทอดความรู้ให้กับนักศึกษาได้เป็นอย่างดี มีความชัดเจน และเข้าใจง่าย เปิดโอกาสให้นักศึกษาได้แสดงความคิดเห็นสอบถามในสิ่งที่ไม่เข้าใจได้ อีกทั้งความเป็นกันเอง และเปิดกว้างความคิด ทำให้นักศึกษาเรียนด้วยแล้วมีความสุข ไม่กดดันตนเองจนเกินไป

4.สิ่งที่ต้องปรับปรุงในการสอน

รายวิชานี้เป็นรายวิชาที่ยากพอสมควร เพราะเนื้อหาไม่ได้มีเพียงทฤษฎีที่ให้จำเพียงอย่างเดียวแต่เป็นการลงมือปฏิบัติในการสัมมนา ด้วยระยะเวลาในช่วงการทดลองสอนทำให้เวลาในการเรียนน้อยลง ส่งผลให้การจัดสัมมนา ต้องวางเเผนเเละจัดการทุก ๆ อย่างในระยะเวลาอันสั้น ทำให้งานในบางส่วนออกมาได้ยังไม่ดีพอ รวมถึงอยากให้มีกิจกรรมอื่นที่ช่วยให้การเรียนการสอนมีความผ่อนคลาย ไม่เคร่งเครียดจนเกินไป

5.อยากบอกอะไรกับอาจารย์ก่อนจะออกฝึกสอน 1 ปีการศึกษา

ขอขอบคุณอาจารย์ที่ให้ความรู้ ให้คำปรึกษา คำแนะนำเกี่ยวกับการเรียนการสอน และให้ความอบอุ่นกับนักศึกษามาโดยตลอด ในภาคเรียนหน้าจะได้ไปฝึกสอนที่โรงเรียนที่ตนเองเลือก ในช่วงที่สังเกตและทดลองสอนได้รับประสบการณ์มากมาย ได้รู้ว่าตัวเองชอบสอนมัธยมมากกว่าประถมศึกษา ไม่รู้ว่าจะตนเองสอนนักเรียนได้ดีสักแค่ไหน แต่จะทำหน้าที่ของตนเองให้ดีที่สุด สุดท้ายนี้ขอให้อาจารย์มีความสุข หวังสิ่งใดก็ขอให้สมปรารถนา สุขภาพแข็งแรงร่ำรวยเงินทองตลอดปีตลอดไปนะคะ ขอบคุณค่ะ🙏🏻❤️👩🏻‍🏫

# data[].attributes.body
1.ประเมินการสอน

การเรียนการสอนในครั้งนี้เป็นการเรียนการสอนที่นักศึกษาได้รับประโยชน์อย่างมาก ทั้งด้านความรู้ และทักษะจากการได้ลงมือปฏิบัติด้วยตนเอง

2.ประเมินเทคนิคการสอน

จากการเรียนที่ผ่านมาอาจารย์ใช้เทคนิคการสอนโดยให้ผู้เรียนได้ทำงานเป็นกลุ่ม เพื่อเรียนรู้การทำงาน เรียนรู้การปรับตัว ส่งผลให้นักศึกษาได้เรียนรู้ซึ่งกันและกันมากยิ่งขึ้น

3.ประเมินผู้สอน

จากการเรียนที่ผ่านมา อาจารย์ให้ความใส่ใจและให้คำปรึกษาแก่นักศึกษาอย่างดีเสมอมา เป็นทั้งเพื่อน ทั้งพี่ ทั้งแม่ ทำให้นักศึกษากล้าที่จะเปิดใจปรึกษา กล้าที่จะพูด กล้าที่จะถาม ส่งผลให้การเรียนมีความอบอุ่นและน่าเรียนมากยิ่งขึ้น

4.สิ่งที่ต้องปรับปรุงในการสอน

สิ่งที่ควรที่จะปรับปรุงในการสอนสำหรับในรายวิชานี้ ผมมองว่าเป็นเรื่องของเวลาที่ค่อยข้างจะน้อย อาจเกิดจากหลายปัจจัยเกินความควบคุมของอาจารย์ ทำให้บางสิ่งบางอย่างที่วางแผนไว้ไม่สามารถทำได้

5. อยากบอกอะไรกับอาจารย์ก่อนจะออกฝึกสอน 1 ปีการศึกษา พร้อมแนบภาพถ่ายหรือวิดีโอที่บ่งบอกความรู้สึกในรายวิชานี้

อยากบอกอาจารย์ว่า ไม่ว่าอาจารย์จะเจออะไร มีปัญหาที่ไม่สบายใจ พวกผมพร้อมที่จะให้กำลังใจและอยู่เคียงข้างอาจารย์เสมอ เพราะอาจารย์ทำให้พวกผมรู้ว่า การเสียสละ การอดทนเป็นอย่างไร การเป็นครูที่ดีนอกจากจะเก่งวิชาการแล้ว การให้ความใส่ใจผู้เรียนเป็นสิ่งสำคัญอีกสิ่งหนึ่ง และสุดท้ายนี้ขอให้อาจารย์มีกำลังใจในการทำงานในทุก ๆ วันนะครับ คุณแม่ของพวกเราเอกไทย(เรียกเพราะออกจากใจไม่ใช่ลัทธิครับ)

# data[].attributes.headline
124วราภรณ์ บุญสังข์

# data[].attributes.subject
124วราภรณ์ บุญสังข์

# data[].attributes.body
1.ประเมินการสอน

ในรายวิชาสัมมนาภาษาและวรรณกรรมไทย เป็นวิชาที่ต้องใช้การลงมือทำและปฏิบัติจริง ก่อนถึงขั้นการปฏิบัติ อาจารย์คอยสอนทฤษฎีที่ทำให้เข้าใจในเนื้อหาและหลักการในการจัดสัมมนา สอนตรงตามวัตถุประสงค์ มีความชัดเจนในเนื้อหา และอาจารย์ยังสอนให้เขียนหนังสือชนิดต่าง ๆ เป็นอีกด้วย ทำให้สามารถนำความรู้ที่อาจารย์สอนไปปรับใช้ได้จริงในการจัดสัมมนา

2.ประเมินเทคนิคการสอน

-วิธีการสอนตรงตามวัตถุประสงค์

-มีสื่อการสอน สไลด์ที่เนื้อหาครบถ้วน สามารถส่งเสริมให้นักศึกษาเข้าใจได้มากยิ่งขึ้น

-อธิบายเข้าใจง่าย

3.ประเมินผู้สอน

อาจารย์คอยแนะนำและให้คำปรึกษาแก่นักศึกษา ในรายวิชาของอาจารย์เรียนผ่อนคลาย ไม่ตึงเครียดและไม่กดดัน อาจารย์ยังรับฟังความคิดเห็นของนักศึกษา

4.สิ่งที่ต้องปรับปรุงในการสอน

บางครั้งอาจารย์ทำงานหนักอาจารย์ก็คงเครียดและเหนื่อยเลยอาจจะไม่เอ็นจอยบ้างในบางคาบทำให้นักศึกษารู้สึกเกร็งและไม่ผ่อนคลาย

5.อยากบอกอะไรกับอาจารย์ก่อนจะออกฝึกสอน1ปีการศึกษา

อยากบอกว่าขอบคุณอาจารย์ที่คอยสั่งสอนและคอยให้คำแนะนำกับนักศึกษา เป็นอาจารย์แม่คนเดียวในสาขาที่สามารถคอยรับฟังคำปรึกษาของนักศึกษาตลอดมา และอาจารย์ยังเป็นผู้ให้ ให้ความรู้ ให้คำแนะนำ และคอยจัดกิจกรรมส่งเสริมความรู้ให้นักศึกษาในการต่อยอดความรู้ไปปรับใช้ก่อนฝึกประสบการณ์ใน1ปีข้างหน้า สุดท้ายนี้อยากบอกอาจารย์อีกรอบว่า ขอบคุณนะคะอาจารย์💗

# data[].attributes.body
1. ประเมินการสอน

การสอนของ​อาจารย์ในรายวิชา​ สัมมนา​ภาษาเเละวรรณกรรม​ไทย​ ในด้านเนื้อหาวิชา

เนื้อหาครอบคลุมและเป็นปัจจุบันตรงตามวัตถุประสงค์​ เเละสอดคล้องกับความต้องการของนักศึกษา มีการอัปเดตข้อมูลใหม่​ ๆ เกี่ยวกับ​วิธีการ​เขียนหนังสือภายนอก​ หนังสือ​ภายใน​ เเละการเขียนโครงการ​

ซึ่งถือว่าเป็นทักษะสำคัญที่นักศึกษาทุกคนจะต้องใช้ในการดำเนินโครงการต่าง​ ๆ​

เมื่อออกทดลองสอน เเละด้านการสื่อสารอาจารย์ถ่ายทอดเนื้อหาได้ชัดเจน เข้าใจง่าย และมีการให้คำเเนะนำที่ตรงประเด็น

2.ประเมินเทคนิคการสอน

เทคนิการสอนมีความหลากหลายในการใช้วิธีการสอน เช่น การบรรยายในห้อเรียน​

การจัดสัมมนา​กลุ่มย่อย​ เเละสัมมนา​กลุ่มงาน​ เป็นการเรียนการสอนที่น่าสนใจ​ เเละไม่ซ้ำซาก​ เพราะได้ปฏิบัติ​จริง​ ทำให้มองเห็น​บริบทของการจัดทำโครงการสัมมนาอย่างเเท้จริง​ เเละนอกจากนี้ยังเสริมสร้างทักษะการทำงานเป็นทีมของนักศึกษาอีกด้วย​

3. ประเมินผู้สอน

การสื่อสารของอาจารย์มีความชัดเจนและเข้าใจง่าย อาจารย์สามารถถ่ายทอดเนื้อหาได้อย่างมีประสิทธิภาพ ทำให้ผู้เรียนสามารถเข้าใจหลักการและแนวคิดต่างๆ

ได้อย่างครบถ้วน นอกจากนี้ อาจารย์ยังให้คำแนะนำที่ตรงประเด็นและเป็นประโยชน์ต่อนักศึกษาในการพัฒนาความเข้าใจ

ในหัวข้อที่เรียน และการปรับปรุงการทำงานของตัวเองให้ดีขึ้น

4. สิ่งที่ต้องปรับปรุงในการสอน​

หนูอยากให้อาจารย์สอนเนื้อหาแต่ละเรื่องไปอย่างช้า ๆ เเละละเอียดมากขึ้น เนื่องจากการเขียนโครงการสัมมนา​ มีเอกสารหลายส่วนที่มียากเเละซับซ้อน​ในหลักการเขียนโครงการ​

5. อยากบอกอะไรกับอาจารย์​ก่อนจะออกฝึกสอน 1 ปีการศึกษา

หนูขอบคุณ​อาจารย์​มากๆ​ นะคะ​ที่คอยดูเเล​ ให้คำปรึกษา​เสมอมา​ หนูจะนำความรู้ที่ได้จากอาจารย์ในรายวิชาสัมมนาภาษาและวรรณกรรมไทยมาปรับใช้ในการเขียนโครงการสัมมนา

ในช่วงออกฝึกสอนที่ในปีห้า หนูขอบคุณอาจารย์ที่อาจารย์​ได้จัดอบรมการเขียนวิจัยในชั้นเรียน

เสริมความรู้ให้กับพวกหนู​ ​เเละอมรบในเรื่องเทคนิค​วิธีการสอน​ สื่อเทคโนโลยี​การสอนต่าง​ ๆ​ ซึ่งถือว่าเป็นประโยชน์อย่างมากในการเตรียมตัวสำหรับการฝึกสอน

# data[].attributes.headline
119 นางสาวพัชรีญา ใยทอน

# data[].attributes.subject
119 นางสาวพัชรีญา ใยทอน

# data[].attributes.body
1.ประเมินการสอน

ในรายวิชาสัมมนาภาษาและวรรณกรรมไทย อาจารย์สอนได้ตรงตามเนื้อหา มีสื่อการสอนที่เข้าใจง่ายตรงตามประเด็น มีการวางแผนการเรียนการสอนตรงตามเวลาที่กำหนดไว้

2.ประเมินเทคนิคการสอน

มีการจัดการเรีนนการสอนที่หลากหลายรูปแบบ ทั้งการบรรยายและจดบันทึก การจัดสัมมนาย่อยในรูปแบบกลุ่ม การจัดสัมมนากลุ่มใหญ่เป็นห้อง และให้นักศึกษาได้ทดลองปฏิบัติงานจริงทำให้นักศึกษาสามารถเข้าใจถึงองค์ประกอบในด้านต่างๆในการจัดสัมมนา

3.ประเมินผู้สอน

อาจารย์อธิบายเนื้อหาได้อย่างละเอียดและเข้าใจง่าย สามารถทำให้นักศึกษาเข้าใจในเนื้อหาของการจัดสัมมนาและการเขียนโครงการได้ อาจารย์คอยให้คำปรึกษาและคำแนะนำตลอดการจัดสัมมนา

4.สิ่งที่ต้องปรับปรุงในการสอน

อยากให้มีการจัดการสะท้อนผลหลังจากการจัดสัมมนากลุ่มใหญ่เพื่อหาข้อผิดพลาดและสิ่งที่ต้องปรับปรุงในการจัดสัมมนา

5.อยากบอกอะไรกับอาจารย์ก่อนจะออกฝึกสอน 1 ปีการศึกษา

หนูขอขอบพระคุณอาจารย์ที่ให้ความรู้และคอยให้คำปรึกษาในทุกๆเรื่องและให้คำแนะนำตั้งแต่เข้ามาในรั้วมหาลัยจนถึงชั้นปีที่ 4 ขอบคุณอาจารย์ที่ให้ความรัก ความอบอุ่น ความห่วงใย กับนักศึกษาทุกคนและคอยซับพอร์ตตลอดเส้นทางของการเรียนอยู่ในรั้วมหาวิทยาลัย ขอบคุณค่ะ💖 🫶🏻🫶🏻💌💌

# data[].attributes.headline
202พงศธร แสงเนตร

# data[].attributes.subject
202พงศธร แสงเนตร

# data[].attributes.body
1.ประเมินการสอน

การสอนมีเนื้อหาสาระที่ครบถ้วนดี สามารถนำไปใช้ประโยชน์ได้จริง ทั้งการเขียนหนังสือราชการการเขียนโครงการ

2.ประเมินเทคนิคการสอน

ในการบรรยาย ใช้คำพูดที่สามารถเข้าใจได้ง่ายและมีการยกตัวอย่างให้เห็นภาพได้ชัดเจน แล้วมีการให้ลงมือปฏิบัติ ทำให้เข้าใจได้ง่ายยิ่งขึ้น มีการแนะนำการใช้ภาษาในการเขียนหนังสือราชการต่างๆ

3.ประเมินผู้สอน

เข้าใจนักศึกษา และมีความเห็นอกเห็นใจกัน สามารถให้คำปรึกษาแก่นักศึกษาได้เสมอ

4.สิ่งที่ต้องปรับปรุงในการสอน

เวลาในการจัดการเรียนการสอนและการทำกิจกรรมต่างๆ

5. อยากบอกอะไรกับอาจารย์ก่อนจะออก

ฝึกสอน 1 ปีการศึกษา พร้อมแนบภาพถ่ายหรือ

วิดีโอที่บ่งบอกความรู้สึกในรายวิชานี้

ขอให้อาจารย์มีสุขภาพร่างกายที่แข็งแรง มีความสุขมาก ๆ แล้วขอบคุณที่ให้คำปรึกษามาโดยตลอดในทุก ๆ เรื่องครับ

# data[].attributes.body
1.ประเมินการสอน

ในการเรียนรายวิชานี้อาจารย์มีการสอนอย่างเข้าใจได้เรียนรู้เกี่ยวกับเรื่องของการสัมมนาจากที่ไม่เคยรู้มาก่อนรู้ลำดับขั้นตอน วิธีการ พิธีการ และอื่นๆที่เกี่ยวข้องกับเรื่องของการสัมมนา

2.ประเมินเทคนิคการสอน

อาจารย์มีเทคนิคการสอนที่สอนอย่างเข้าใจพูดอย่างละเอียดเมื่อไม่เข้าใจพอถามอาจารย์อาจารย์ก็อธิบายให้ฟังจนเข้าใจ อาจารย์มีวิธีการพูดที่น่าฟังและน่าสนใจ

3.ประเมินผู้สอน

อาจารย์สอนดีมากค่ะสอนอย่างเข้าใจอธิบายอธิบายอย่างละเอียด ไม่พูดเร็วหรือช้าจนเกินไป

4.สิ่งที่ต้องปรับปรุงแก้ไข

อยากให้มีการสอนโดยการนำเกมส์เข้ามาร่วมกับการสอน

5.สิ่งที่อยากบอกอาจารย์ก่อนที่จะออกฝึกสอน1ปี

ขอบคุณอาจารย์ที่ดูแลพวกเรามาตลอดระยะเวลา4ปีเป็นที่ปรึกษาคอยให้คำแนะนำ แนะแนว และช่วยส่งเสริมในทุกเรื่อง ขอให้อาจารย์มีสุขภาพร่างกายที่แข็งแรง น่ารักใจดีกับน้องๆรุ่นต่อไปแบบนี้ แล้วก็ขอให้อาจารย์เจอนักศึกษาที่น่ารักเช่นเดียวกัน🤍

# data[].attributes.headline
230 อังคณา บัวกอ

# data[].attributes.subject
230 อังคณา บัวกอ

# data[].attributes.body
1. ประเมินการสอน

การสอนวิชาสัมมนาภาษาและวรรณกรรมไทยมีความทันสมัยและครอบคลุมเนื้อหาตามวัตถุประสงค์ของรายวิชา มีการจัดลำดับเนื้อหาอย่างเป็นระบบ ทำให้นักศึกษาเข้าใจได้ง่าย อีกทั้งยังมีการเชื่อมโยงความรู้เชิงทฤษฎีกับการประยุกต์ใช้จริง ทำให้นักศึกษาสามารถนำความรู้ไปใช้ได้อย่างมีประสิทธิภาพ อีกทั้งการจัดการเวลาในการสอนมีความเหมาะสม ครบถ้วน และไม่เร่งรีบจนเกินไป

2. ประเมินเทคนิคการสอน

เทคนิคการสอนที่ใช้ในวิชานี้มีความหลากหลายและเหมาะสมกับเนื้อหา อาจารย์มีการใช้สื่อการสอนที่ทันสมัย เช่น สไลด์ เอกสารประกอบการสอน และสื่อออนไลน์ ซึ่งช่วยเสริมสร้างความเข้าใจของนักศึกษาได้ดี มีการยกตัวอย่างและกรณีศึกษาที่ชัดเจน ทำให้นักศึกษาสามารถเชื่อมโยงความรู้กับสถานการณ์จริงได้อย่างมีประสิทธิภาพ

3. ประเมินผู้สอน

อาจารย์มีความรู้และความเชี่ยวชาญในเนื้อหาวิชา สามารถอธิบายเนื้อหาได้อย่างชัดเจนและเข้าใจง่าย อีกทั้งยังมีความกระตือรือร้นในการสอนและใส่ใจนักศึกษาอย่างเต็มที่ เมื่อมีข้อสงสัย อาจารย์สามารถให้คำปรึกษาและตอบคำถามได้อย่างละเอียดถี่ถ้วน อาจารย์วางตัวอย่างเหมาะสม เป็นกันเอง และส่งเสริมบรรยากาศการเรียนรู้ที่ดี ซึ่งทำให้นักศึกษารู้สึกสบายใจในการแสดงความคิดเห็นและการซักถาม

4. สิ่งที่ต้องปรับปรุงในการสอน

พัฒนาเนื้อหาให้ทันสมัยและเชื่อมโยงกับสถานการณ์ปัจจุบัน และนำเทคโนโลยีมาใช้เพื่อเสริมสร้างการเรียนการสอนให้มีประสิทธิภาพยิ่งขึ้น

5. อยากบอกอะไรกับอาจารย์ก่อนจะออกฝึกสอน

ขอขอบคุณอาจารย์ที่มอบความรู้และประสบการณ์ที่มีคุณค่าให้แก่หนู การสอนของอาจารย์ช่วยเสริมสร้างทักษะและความมั่นใจในการนำความรู้ไปประยุกต์ใช้ในการฝึกสอนได้เป็นอย่างดี สุดท้ายนี้ขอให้อาจารย์รักษาสุขภาพและมีความสุขในการสอนต่อไป ขอบคุณจริง ๆ ค่ะ

# data[].attributes.headline
131 นางสาวนิตยา ด้วงนิล

# data[].attributes.subject
131 นางสาวนิตยา ด้วงนิล

# data[].attributes.body
1. ประเมินการสอน

เป็นรายวิชาที่เรียนแล้วสนุกมากค่ะ ได้รับความรู้จากอาจารย์เกี่ยวกับการสัมมนา การเขียนโครงการ จากที่หนูไม่รู้เกี่ยวกับการทำเอกสารต่าง ๆ เกี่ยวกับโครงการ พอได้เรียนกับอาจารย์ อาจารย์พาทำทีละขั้นตอน จนทำให้หนูเข้าใจ และเนื้อหาที่อาจารย์นำมาถ่ายทอด เป็นประโยชน์อย่างมากสำหรับนักศึกษาในอนาคตค่ะ

2. ประเมินเทคนิคการสอน

อาจารย์ใส่ใจและพยายามอธิบายให้นักศึกษาเข้าใจในเนื้อหาให้ได้มากที่สุด วิธีการสอนของอาจารย์มีความหลากหลาย ทำให้นักศึกษาไม่เบื่อ และอาจารย์มีความละเอียดในเนื้อหาการสอน ทำให้นักศึกษาเข้าใจในเนื้อหาเป็นอย่างดีค่ะ

3.ประเมินผู้สอน

อาจารย์ให้ความรู้ในเนื้อหาการสอนได้ดีมากค่ะ เนื้อหาการสอนของอาจารย์มีความชัดเจน และเป็นประโยชน์อย่างมาก อาจารย์ให้อิสระแก่นักศึกษาในการคิด และลงมือทำสิ่งต่าง ๆ ในรายวิชา และอาจารย์ยังคอยให้คำปรึกษาและติดตามการทำงานของนักศึกษาตลอดตั้งแต่เริ่มเรียนจนจบการสัมมนา

4. สิ่งที่ต้องปรับปรุงแก้ไข

บรรยากาศในห้องเรียนบางครั้งอาจจะดูตึงเครียดไปบ้าง เนื่องจากเป็นรายวิชาที่ยาก และต้องทำความเข้าใจเป็นอย่างดี แต่น้อยมากที่จะมีบรรยากาศแบบนี้เวลาเรียนกับอาจารย์ค่ะ

5. อยากบอกอะไรกับอาจารย์ก่อนจะออกฝึกสอน 1 ปีการศึกษา

ตลอดระยะเวลาที่เรียนกับอาจารย์มาตั้งแต่ปี 1 จนตอนนี้พวกเราจะจบปี 4 และกำลังจะออกฝึกสอนในเทอมหน้า หนูขอขอบคุณอาจารย์ที่อาจารย์ได้ให้ความรู้ในรายวิชาต่าง ๆ อาจารย์เป็นอาจารย์ที่เข้าใจนักศึกษามาก คอยให้คำแนะนำ คอยถามไถ่ความเป็นอยู่ของนักศึกษา และคอยให้กำลังใจในเรื่องเรียนแก่นักศึกษาเสมอมา ทำให้หนูรู้สึกอุ่นใจทุกครั้งเมื่อเวลาชั้นปีของพวกเราเจอเรื่องที่หนัก ๆ มา แต่เพราะกำลังใจและการรับฟังของอาจารย์จึงเป็นส่วนหนึ่งส่วนใหญ่ ๆ ที่ทำให้พวกเราผ่านมันมาได้ สุดท้ายนี้หนูอยากขอบคุณอาจารย์อีกครั้ง และขอให้ในทุก ๆ วันของอาจารย์มีแต่ความสุขและรอยยิ้มนะคะ

# data[].attributes.body
1. ประเมินการสอน

สำหรับการสอนในรายวิชานี้ ส่วนตัวแล้วหนูคิดว่าเนื้อหาที่นำมาสอนมีความครบถ้วนทุกองค์ประกอบของการสัมมนา รวมไปถึงอาจารย์เองก็มีความรู้ ความสามารถในด้านนี้จึงทำให้การเรียนในรายวิชานี้ไม่ยากสำหรับหนู อีกทั้งอาจารย์เองก็คอยให้คำแนะนำ กับนักศึกษาอยู่ตลอด

2. ประเมินเทคนิคการสอน

ไม่ว่าอาจารย์จะสอนในรายวิชาไหนตั้งแต่เรียนปี 1 ถึง ปี4 อาจารย์มักจะหาเทคนิคใหม่ๆมาสอน ทำให้ในกานเรียนวิชานั้นไม่เคร่งเครียดและดูน่าสนุกอยู่ทุกคาบ และอาจารย์มักจะให้นักศึกษาได้ฝึกความกล้าแสดงออกรวมถึงการทำงานเป็นกลุ่มอยู่บ่อยครั้ง

3. ประเมินผู้สอน

สำหรับหนูแล้วอาจารย์คืออาจารย์จริงๆ มีความตั้งใจที่จะมาสอนในทุกๆคาบ และหนูยกให้เป็นบุคคลในดวงใจทางด้านการเป็นผู้สอนเลยค่ะ เพราะไม่ว่าจะมีงานที่ต้องรับผิดชอบหนักขนาดไหนก็ไม่เคยละเลยการสอน รวมไปถึงบุคลิกภาพของตัวอาจารย์เองที่เป็นแบบอย่างให้กับนักศึกษา มีการเตรียมตัว เตรียมเนื้อหาที่ใช้สอนมาในทุกคาบ

4. สิ่งที่ต้องปรับปรุง

สำหรับสิ่งที่ต้องปรับปรุง คือ อาจมีการเพิ่มภาคปฏิบัติ เพื่อให้นักศึกษาได้ลงมือปฏิบัติจริง

5. อยากบอกอะไรกับอาจารย์ก่อนออกฝึกสอน

สิ่งที่อยากบอกกับอาจารย์คือ หนูขอขอบคุณสำหรับความรู้และประสบการณ์ต่างๆที่อาจารย์คอยมอบให้ในตลอดระยะเวลา 4 ปีมานี้ รวมไปถึงคอยสอบถาม ดูแลนักศึกษาทุกคน อาจารย์คือคนเดียวที่คอยให้กำลังพวกเราทุกดีในสาขาไม่ว่าจะเจอกับปัญหาหรือสถานการณืแบบไหนก็ตาม

สุดท้ายนี้ หนูอยากบอกกับอาจารย์ว่า ขอให้อาจารย์มีความสุขในทุกๆวัน ได้ใช้ชีวิตอยู่กับครอบครัวที่อาจารย์รัก ดูแลสุขภาพของอาจารย์ด้วยนะคะ คอยดูพวกหนูเดินทางไปสู่ความสำเร็จทีละก้าวๆ นะคะ แม่จอย ☺️

# data[].attributes.body
1. ประเมินการสอน

จากการเรียนวิชาสัมมนาภาษาและวรรณกรรมไทยกับอาจารย์ปิยวรรณ กันทอง ด้านการสอนอาจารย์สอนครบถ้วนตามแผนการสอนและมีการจัดการเรียนรู้ที่ให้ตัวผู้เรียนได้ลงมือปฏิบัติทั้งการเขียนหนังสือราชการรูปแบบต่าง ๆ ความรู้ด้านทฤษฎีการสัมมนา การเขียนโครงการ ตลอดจนการจัดสัมมนาจริง ที่มีกระบวนการขั้นตอนต่าง ๆ ตามแบบแผน ซึ่งเป็นการสร้างประสบการณ์ให้กับผู้เรียน สามารถนำไปใช้ได้จริงในอนาคต ซึ่งอาจารย์คอยให้คำแนะนำผู้เรียน ชี้แนวทาง และให้คำปรึกษาแก่นักศึกษาเป็นอย่างดี

2. ประเมินเทคนิคการสอน

อาจารย์มีเทคนิคการสอนที่ให้นักศึกษาได้ลงมือปฏิบัติจริง และให้ทุกคนมีส่วนร่วมในชั้นเรียน เปิดโอกาสให้นักศึกษาแสดงความคิดเห็น โดยมีอาจารย์คอยให้คำปรึกษา

3. ประเมินผู้สอน

อาจารย์สอนตรงตามเนื้อหา มีการใช้เทคโนโลยีที่หลากหลาย อาจารย์ใส่ใจนักศึกษาทุกคน คอยให้คำปรึกษาและจัดประสบการณ์การเรียนรู้ให้แก่นักศึกอย่างเต็มศักยภาพ หนูรู็สึกขอบคุณอาจารย์ที่มอบประสบการณ์ในการทำงานร่วมกับผู้อื่นอย่างเป็นระบบ ซึ่งสามารถนำไปใช้ได้จริง

4. สิ่งที่ต้องปรับปรุงในการสอน

ด้วยเนื้อหาที่เยอะและเป็นทฤษฎีเยอะพอสมควรทำให้การจัดการเรียนการสอนในบางครั้งมีบางส่วนที่ต้องเร่งให้ทัน จึงอยากให้อาจารย์ปรับเนื้อหาให้พอดีกับเวลาและให้เป็นการศึกษานอกห้องเรียน แต่โดยรวมนักศึกก็ต้องปรับและตามเนื้อหาให้ทันเช่นเดียวกันค่ะ

5. อยากจะบอกอะไรก่อนออกฝึก

อยากขอบคุณอาจารย์เป็นอันดับแรกเลยค่ะเพราะอาจารย์คือคนที่อยู่ใกล้ชิดนักศึกษาและคอยมอบความรัก ความเอาใจใส่ และความอบอุ่นให้แก่นักศึกษา ตลอดระยะเวลา 4 ปี ที่ได้รู้จักอาจารย์ อาจารย์คือ 1 ในแรงบันดาลใจและแบบอย่างที่ดีให้แก่หนู หนูจะนำประสบการณ์ที่สั่งสมมาไปปรับใช้ให้ได้มากที่สุด สิ่งไหนที่ผิดพลาดที่ถูกสะท้อนกลับมาหนูจะพัฒนาต่อยอดต่อไปค่ะ สุดท้ายนี้ขออวยพรให้อาจารย์มีความสุขในการดำเนินชีวิต สุขภาพร่างกายแข็งเเรง ร่ำรวยเงินทองนะคะ

# data[].attributes.body
1.ประเมินการสอน

การสอนของอาจารย์ตั้งแต่เรียนกับอาจารย์มา อาจารย์เป็นคนที่สอนเข้าใจ การสั่งงานชัดเจน ได้รู้จักการสัมมนาจริงๆ ว่ามีกระบวนการอย่างไร ได้ความรู้ใหม่ๆ

2.ประเมินเทคนิคการสอน

อาจารย์เก่งมากค่ะ ที่สอนให้เข้าใจได้แม้ในเรื่องที่มีเนื้อหายากๆ การชี้แจง การสั่งงานที่ชัดเจนและเหมาะสม การทำสื่อการสอนที่มีเนื้อหาครบถ้วน อ่านง่าย จนหนูมีอาจารย์เป็นไอดอลในด้านการสอน อยากจะสอนนักเรียนให้เข้าใจได้แบบอาจารย์

3.ประเมินผู้สอน

อาจารย์เป็นอาจารย์ที่น่ารักมากค่ะ ไม่ใช่เพียงผู้สอนแค่ในตำรา แต่เป็นครูที่ดีต่อศิษย์ เป็นที่ปรึกษาที่แสนดีมาตลอด

4.สิ่งที่ต้องปรับปรุงในการสอน

ในส่วนของเรื่องการทำหนังสือราชการค่ะ สำหรับหนูไม่ได้อยากให้ปรับปรุง แต่อยากเรียนเพิ่มค่ะ เพราะเรียนกับอาจารย์ในช่วงทดลองสอนหนูได้ใช้สิ่งที่อาจารย์สอนมาค่ะ อาจารย์สอนเข้าใจง่าย

5. อยากบอกอะไรกับอาจารย์ก่อนจะออกฝึกสอน 1 ปีการศึกษา

สิ่งที่อยากจะบอกกับอาจารย์คือ ขอบคุณนะคะแม่ที่อยู่ข้างนักศึกษามาตลอด ขอบคุณที่ดูแลลูกศิษย์เป็นอย่างดี ในเรื่องการฝึกหนูก็มีกังวลบ้าง แต่ก็รู้สึกอุ่นใจด้วยที่มีแม่อยู่ฝ่ายฝึกคอยให้คำปรึกษา ขอให้อาจารย์สุดที่รักของหนูสุขภาพแข็งแรงๆ มีความสุขในทุกวัน รักนะคะ